kalixlouiis/myanmar-wikipedia-corpus huggingface dataset:
ဖလမ်းမြို့နယ် သည် မြန်မာနိုင်ငံ၊ ချင်းပြည်နယ်၊ ဖလမ်းခရိုင်တွင် ပါဝင်သည့် မြို့နယ်တစ်ခု ဖြစ်သည်။
မြို့နယ်ရုံးစိုက်ရာမြို့မှာ ဖလမ်းမြို့ ဖြစ်သည်။
သမိုင်းကြောင်း လိုင်လွန်ရွာတည်ထောင်ခဲ့သူ ဦးထွန်းကိုင်၌ သား ၃ ယောက်ရှိပြီး သားကြီးတိုင်ဆွန်းအား လက်ရှိ ဖလမ်းမြို့၊ ကျင်မွာလ်ရပ်ကွက် တွင်တည်ရှိသော ယက်ကန်းကျောင်း အောက်ဘက်တွင် ဖခင်ဖြစ်သူမှ အေဒီ ၁၅၀၀ ခန့်တွင် ရွာတည်ထောင်ပေးခဲ့သည်။
ရွာတည်ထောင်သူ တိုင်ဆွန်းအားအစွဲပြု၍ တာရွှန်းရွာဟု ခေါ်ဝေါ်ခဲ့သည်။
ထိုခေတ်အခါက လက်နက်ကိရိယာမကောင်းသဖြင့် စစ်ပွဲဆင်နွှဲရာတွင် အခြေအနေမကောင်းခဲ့ပေ။
စစ်ပွဲဆင်နွှဲခြင်း၊ လျှို့ဝှက်စွာအသတ်ခံရခြင်းတို့ကြောင့် သားသမီးများနှင့် ကလေးများကို ဝှက်ထားရန်အတွက် ရွာ၏အရှေ့ဘက် တစ်မိုင်ခန့်အကွာ ချောက်ကမ်းပါး၊ ကျောက်တောင်၊ သစ်တောကြီးများရှိပြီး အောက်ဘက်တွင်လည်း မဏိပူရမြစ်စီးဆင်းနေသော နေရာတွင် တဲဆောက်နေထိုင်ခဲ့ရာမှ ရွာတည်ခဲ့ပြီး ဖလှမ်ဟု အမည်ပေးခဲ့သည်။
သားသမီးများ အေးချမ်းစွာနားခိုရာတဲဟု အဓိပ္ပာယ်ရသည်။
ပထဝီဝင်အနေအထား မြောက်လတ္တီတွဒ် ၂၂ ဒီဂရီ ၅၀ မိနစ်နှင့် ၂၃ ဒီဂရီ ၂၀ မိနစ် အကြား၊ အရှေ့လောင်ဂျီတွဒ် ၉၃ ဒီဂရီ ၂၀ မိနစ်နှင့် ၉၄ ဒီဂရီ ၈၀ မိနစ်အကြားတွင် တည်ရှိသည်။
အရှေ့မှ အနောက်သို့ မိုင် ၄၀၊ တောင်မှမြောက်သို့ ၂၅ မိုင်ရှိပြီး ၉၈၈.၉၀ စတုရန်းမိုင် ကျယ်ဝန်းသည်။
ဖလမ်းမြို့နယ်သည် တောင်တန်းထူထပ်သော မြို့နယ်တစ်ခု ဖြစ်သည်။
မြို့နယ်တွင်းရှိ အမြင့်ဆုံးတောင်ထိပ်ဖြစ်သော ဇိုင်းမူတောင်သည် ချင်းပြည်နယ်တွင် ဒုတိယအမြင့်ဆုံး တောင်ထိပ် ဖြစ်သည်။
မဏိပူရမြစ်သည် မြို့နယ်အလယ်ကို ဖြတ်သန်းကာ တောင်ဘက်သို့ စီးဆင်းသွားသည်။
အသည်းပုံ ရိဒ်ရေကန်ကြောင့် ဖလမ်းမြို့သည် ထင်ရှားသည်။
နယ်နိမိတ် ဖလမ်းမြို့နယ်၏ အရှေ့ဘက်တွင် စစ်ကိုင်းတိုင်းဒေသကြီးရှိ ကလေးမြို့နယ်၊ တောင်ဘက်တွင် ဟားခါးမြို့နယ်၊ အနောက်ဘက်တွင် ထန်တလန်မြို့နယ်နှင့် အိန္ဒိယနိုင်ငံ မိဇိုရမ်ပြည်နယ်၊ မြောက်ဘက်တွင် တီးတိန်မြို့နယ်များ တည်ရှိသည်။
မြေမျက်နှာသွင်ပြင် ပင်လယ်ရေမျက်နှာပြင်အထက် ပျှမ်းမျှ ၅၂၈၀ ပေအထက်တွင် တည်ရှိသည်။
ပေ ၃၀၀၀ နှင့် ၈၀၀၀ ကျော်မြင့်သည့် တောင်ကုန်းတောင်စွယ်များနှင့် ၎င်းတို့အကြားတွင် ဗွီပုံစံကဲ့သို့ မတ်စောက်သော ချိုင့်ဝှမ်းများ တည်ရှိသည်။
မဏိပူရမြစ်သည် မြို့နယ်မြောက်ဖျားပိုင်းမှ စီးဆင်းလာပြီး ဖလမ်းမြို့ မြောက်ဘက်အနီးတွင် အရှေ့ဘက်သို့ကွေ့ကောက်၍ မြစ်သာမြစ်အတွင်း စီးဝင်သည်။
လူဦးရေ ဖလမ်းမြို့နယ်တွင်နေထိုင်ကြသော တိုင်းရင်းသားလူမျိုးစုများတွင် ချင်းလူမျိုးများ အများဆုံးနေထိုင်ကြသည်။
ထို့နောက် ဗမာ၊ ကရင်၊ ကချင်နှင့် ရခိုင်လူမျိုးများ အစဉ်လိုက်များပြားစွာနေကြသည်။
ကိုးကွယ်မှုအနေဖြင့် ခရစ်ယာန်ဘာသာကို အများဆုံး ကိုးကွယ်ကာ ဗုဒ္ဓဘာသာ၊ဟိန္ဒူ၊အစ္စလာမ်နှင့် အခြားကိုးကွယ်သူဦးရေမှာ အစဉ်လိုက်များပြားသည်။
စီးပွားရေး ဖလမ်းမြို့နယ်သည် ချင်းပြည်နယ်အတွင်းရှိ စီးပွားရေး အတော်အသင့်ကောင်းမွန်သော မြို့နယ်ဖြစ်သည်။
မြို့နယ်နေလူထုသည် စိုက်ပျိုးရေးနှင့် မွေးမြူရေးလုပ်ငန်းကို အများဆုံး လုပ်ကိုင်ကြသည်။
မြို့နယ်အတွင်း အိမ်တွင်းစက်မှုလက်မှုလုပ်ငန်း ၁၈ ခု တည်ရှိသည်။
ဈေးများ ဖလမ်းမြို့နယ်ဈေး ရိခေါ်ဒါရ်ဈေး ပို့ဆောင်ဆက်သွယ်ရေး ဖလမ်းမြို့နယ်သည် ကလေး-ဖလမ်း-ဟားခါးလမ်းပေါ်တွင် တည်ရှိ၍ လမ်းပန်းဆက်သွယ်ရေးကောင်းမွန်သည်။
၂၀၂၀ ခုနှစ်တွင် ဆူဘုန် လေဆိပ်တည်ဆောက်ပြီးစီးခဲ့ပြီး မကြာခင် စတင်အသုံးပြုနိုင်မည် ဖြစ်သည်။
ပညာရေး အဆင့်မြင့်ပညာ လုံပီး စိုက်ပျိုးရေးသိပ္ပံ အခြေခံပညာ အထက အထက်တန်းကျောင်း ၈ကျောင်းရှိသည်။
အထက ၁ အထက ၂ အထက လုမ်ဘန်း အထက ရိခေါ်ဒါရ် အထက ဘွာလ်ခွား အထက ရမ်ထလို အထက ဗားလုံ အထက ခေါဒါရ် အထက(ခွဲ)/အလက အမက မူလတန်း၊မူလွန်၊အလယ်တန်း(ခွဲ) ၁၅၂ ကျောင်းရှိသည်။
ကျန်းမာရေး ဖလမ်း ခရိုင်ဆေးရုံကြီး ရီခေါ်ဒါရ် ဆေးရုံ လုမ်ဘန်း တိုက်နယ်ဆေးရုံ သီးဘွာလ် တိုက်နယ်ဆေးရုံ အထင်ကရပုဂ္ဂိုလ်များ ဆလိုင်းဆွန်ကျဲအို - ချင်းအမျိုးသား ဂန္ထဝင်အဆိုတော် ဆလိုင်းဆွန်ကျဲအိုကို ဖလမ်းမြို့နယ်၊ လိုကြွမ်းရွာတွင် ၁၉၅၂ ခုနှစ်၍ မွေးဖွားခဲ့သည်။
ပူးဘွာလ်ဆိုင်လို - ဟွာလ်ငိုမျိုးနွယ်စု၊​ ဖလမ်းမြို့နယ်၊ ဘိုကျုံးရွာ ဇာတိ၊ အငြိမ်းစား မြန်မာ့တပ်မတော် ဗိုလ်ကြီးနှင့် နိုင်ငံရေးသမား အဓိကဖြစ်ရပ်များ ၂၀၂၄ ခုနှစ်၊ နိုဝင်ဘာလ ၂၆ ရက် နေ့လယ်ပိုင်းက ချင်းပြည်နယ်၊ ဖလမ်းမြို့နယ်ရှိ လုမ်သဲ (Lumte) ရွာကို လေကြောင်းမှ တိုက်ခိုက်ခဲ့ရာ အနည်းဆုံး ခြောက်ဦး သေဆုံးခဲ့သည်။
လေကြောင်းတိုက်ခိုက်မှုကြောင့် အိမ်ခြေ ၈၀ ခန့်ရှိ လုမ်သဲရွာ ကျေးရွာဆေးပေးခန်း၊ ဘုရားကျောင်း အပါအဝင် နေအိမ်ခြောက်လုံးခန့် ပျက်စီးသည်။
ကိုးကား ပြင်ပလင့်ခ်များ "ချင်းပြည်နယ် ဖလမ်းမြို့နယ်" မြေပုံ၊ မြန်မာသတင်းအချက်အလက် စီမံခန့်ခွဲရေးအဖွဲ့ "Falam Google Satellite" Maplandia World Gazetteer Category:ချင်းပြည်နယ်ရှိ မြို့နယ်များ။
မဏိပူရမြစ် () သည် မြန်မာနိုင်ငံရှိ မြစ်တစ်စင်း ဖြစ်သည်။
အိန္ဒိယနိုင်ငံ လော့တပ်အိုင်တွင် မြစ်ဖျားခံကာ ချင်းပြည်နယ် ဖလမ်းမြို့နယ်တွင်းမှ တဆင့် မြစ်သာမြစ်နှင့် ပေါင်းဆုံကာ ချင်းတွင်းမြစ်အတွင်းသို့ စီးဝင်သည်။
မြစ်သာမြစ် သည် မြန်မာနိုင်ငံရှိ မြစ်တစ်စင်းဖြစ်ပြီး ချင်းတွင်းမြစ်၏ မြစ်လက်တက်တစ်ခု ဖြစ်သည်။
မြစ်လမ်းကြောင်း မြစ်သာမြစ်သည် ချင်းတောင်တန်းများပေါ်တွင် မြစ်ဖျားခံကာ ကလေးမြို့၏ မြောက်ဘက်သို့ စီးဆင်းသည်။
"1:250,000 topographic map, Series U542, Mawlaik, Burma; India, NF 46-3" U.S. Army Map Service, March 1960 ကလေးဝမြို့အောက်နားတွင် ဧရာဝတီမြစ်၏ မြစ်လက်တက်ဖြစ်သော ချင်းတွင်းမြစ်အတွင်းသို့ စီးဝင်သည်။
Bird, George W. (1897) Wanderings in Burma F.J. Bright & Son, Bournemouth, England, page 401, ကိုးကား Category:မြန်မာနိုင်ငံရှိ မြစ်များ။
အလန် မတ်သီဆွန် ကျူရင်း (၊၊ ၂၃ ရက် ဇွန်လ ၁၉၁၂ ခုနှစ် - ၇ ရက် ဇွန်လ ၁၉၅၄ ခုနှစ်) သည် ဗြိတိန်လူမျိုး ကွန်ပြုတာသိပ္ပံ စွန့်ဦးတီထွင်သူ၊ သင်္ချာပညာရှင်၊ ယုတ္တိဗေဒပညာရှင်၊ ဝှက်စာပညာရှင်နှင့် ဇီဝဗေဒပညာတွင် အသုံးချသင်္ချာပညာရှင် ဖြစ်သည်။
သူသည် ယနေ့ခေတ် ကွန်ပြုတာသိပ္ပံပညာရပ်တွင် များစွာ လွှမ်းမိုးမှုရှိသော ပုဂ္ဂိုလ်ဖြစ်ပြီး သူတီထွင်ခဲ့သော ကျူးရင်းမက်ရှင်း၏ အယ်ဂိုရစ်သမ်နှင့် တွက်ချက်မှု သဘောတရား အနှစ်သာရသည် ယနေ့ခေတ် ကွန်ပြုတာလောကကို များစွာအထောက်အပံ့ဖြစ်စေခဲ့သည်။
ထိုကျူးရင်းမက်ရှင်းသည် ယနေ့ခေတ်ကွန်ပြုတာများ၏ ကနဦးပုံစံဖြစ်ခဲ့သည်။
ထိုကြောင့် ကျူးရင်းကို အသွင်ယောင် အသိဉာဏ် နှင့် ကွန်ပြုတာသိပ္ပံ၏ ဖခင်အဖြစ် မှတ်ယူနိုင်ပေသည်။
ဒုတိယကမ္ဘာစစ်အတွင်း ကျူးရင်းသည် ဗြိတိသျှဝှတ်စာဖော်ထုတ်ရေးစင်တာဖြစ်သော ဘလက်ချလေပန်းခြံရှိ အစိုးရဆိုင်ရာ ဝှက်စာနှင့်သင်္ကေတကျောင်း Government Code and Cypher School (GS&CS) တွင် အလုပ်လုပ်ခဲ့ပြီး Hut 8 ကို ဦးဆောင်ခဲ့သည်။
ထိုအဖွဲ့သည် ဂျာမန်ရေတပ်၏ဝှက်စာကို ချိုးဖျက်ရန်အတွက် ဖွဲ့စည်းခဲ့ခြင်းဖြစ်သည်။
ဂျာမန်ဝှက်စာတို့ကို ချိုးဖျက်ရန်အတွက် သူသည် နည်းပညာတော်တော်များများ စဉ်းစားတီထွင်ခဲ့သည်။
ထိုအထဲတွင် စစ်ကြိုခေတ်က ပိုလန်လူမျိုးတို့၏ Bomba ကို အဆင့်မြှင့်ထားသည့်နည်းလမ်း၊ အဲနစ်ဂမာမက်ရှင်း၏ Setting ကို ရှာနိုင်သော electromechanical machine တို့ပါဝင်သည်။
ကျူးရင်းသည် ကြားဖြတ်နားထောင်ခဲ့သော ဝှက်စာကြေးနန်းတို့ကို ဖော်ထုတ်ရာတွင် အဓိကကျသော နေရာတွင် ပါဝင်ခဲ့သည်။
ထိုကြိုးပမ်းမှုများကြောင့် အတ္တလန်တိတ်တိုက်ပွဲကဲ့သို့သော အရေးပါသည့်တိုက်ပွဲများတွင် မဟာမိတ်တို့အား အရေးသာစေခဲ့ပြီး နာဇီဂျာမန်တို့အား ရှုံးနိမ့်စေခဲ့သည်။
See A number of sources state that Winston Churchill said that Turing made the single biggest contribution to Allied victory in the war against Nazi Germany. However both The Churchill Centre and Turing's biographer Andrew Hodges have said they know of no documentary evidence to support this claim nor of the date or context in which Churchill supposedly said it, and the Churchill Centre lists it among their Churchill 'Myths'. See and A BBC News profile piece that repeated the Churchill claim has subsequently been amended to say there is no evidence for it. See စစ်ပြီးသည်နောက်မှာတော့ သူသည် အမျိုးသားရူပဗေဒဆိုင်ရာစမ်းသပ်ရေးဌာနတွင် အလုပ်လုပ်ခဲ့ပြီး အလိုအလျောက်တွက်ချက်နိုင်သည့်စက်ကို ဒီဇိုင်းဆွဲခဲ့သည်။
၎င်းသည် ပရိုဂရမ်သိမ်းဆည်းနိုင်သော ကွန်ပြုတာတို့၏ ပထမဆုံးဒီဇိုင်းဖြစ်လာခဲ့သည်။
၁၉၄၈ ခုနှစ်တွင် သူသည် မန်ချက်စတာတက္ကသိုလ်ရှိ မက်ခ်နယူးမန်း၏ တွက်ချက်မှုဆိုင်ရာစမ်းသပ်ရေးဌာနနှင့်ဆက်သွယ်ခဲ့ပြီး မန်ချက်စတာကွန်ပြူတာများ တီထွင်လေ့လာမှုကို တိုးတက်အောင် ကူညီခဲ့လေသည်။
နောက်ပိုင်းတွင် သူသည် သင်္ချာဇီဝဗေဒကို စိတ်ပါဝင်စားလာခဲ့ပြီး Morphogenesis ၏ ဓာတုအခြေခံစာတမ်းငယ်ကို ရေးသားခဲ့သည်။
ကျူးရင်းသည် လိင်တူချင်းကြိုက်နှစ်သက်မှုအက်ဥပဒေအရ ၁၉၅၂ ခုနှစ်တွင် တရားစွဲခြင်းခံခဲ့ရသည်။
ထိုအချိန်က ထိုကဲ့သို့သော အပြုအမူသည် ယူနိုက်တက်ကင်းဒမ်းတွင် ရာဇဝတ်မှု မြောက်ဆဲဖြစ်သည်။
သူသည် ထောင်ဒဏ်အစား ဓာတုနည်းဖြင့် ကုသခြင်းကို ရွေးချယ်ခဲ့သည်။
၁၉၅၄ ခုနှစ်တွင် ကျူးရင်းကွယ်လွန်ခဲ့သည်။
ထိုနေ့သည် ၄၂ နှစ်မြောက်မွေးနေ့မတိုက်မီ ၁၆ ရက်နေ့အလိုဖြစ်ပြီး ဆိုင်ယမ်နိုက်အဆိပ်သင့်၍ သေဆုံးခဲ့ခြင်း ဖြစ်သည်။
သေမှုသေခင်းစစ်ဆေးသူ၏ ဆုံးဖြတ်ချက်အရ သူသည် ကိုယ့်ကိုယ်ကို သတ်သေခြင်းဖြစ်သည်ဟု ဆိုသည်။
သို့သော် တွေ့ရှိရသော သက်သေ များအရ ၎င်းအဖြစ်အပျက်သည် မတော်မဆ အဆိပ်သင့်ခြင်းနှင့်လည်း တူညီနေသည်။
၂၀၀၉ ခုနှစ်တွင် အင်တာနက်ကန်ပိန်းအရ ဗြိတိသျှဝန်ကြီးချုပ် ဂေါ်ဒွန်ဘရောင်းသည် “သူကိုဆိုးရွားသောနည်းလမ်းဖြင့် ကုသခဲ့မှု” အပေါ် ဗြိတိသျှအစိုးရအစား တရားဝင်လူထုတောင်းပန်မှုတစ်ခု ပြုလုပ်ခဲ့သည်။
ဒုတိယအဲလီဇဘတ်ဘုရင်မကြီးကလည်း ၂၀၁၃ ခုနှစ်တွင် သူ့အား ကွယ်လွန်ပြီးနောက် လွတ်ငြိမ်းချမ်းသာခွင့်ကို ပေးသနားခဲ့သည်။
ကိုးကား မှတ်စုများ ကိုးကားချက်များ ကိုးကားထားသော ကောက်နှုတ်ချက်များ in ပိုမိုလေ့လာနိုင်ရန် အကြောင်းအရာများ ဆောင်းပါးများ စာအုပ်များ (originally published in 1983); basis of the film The Imitation Game Turing's mother, who survived him by many years, wrote this 157-page biography of her son, glorifying his life. It was published in 1959, and so could not cover his war work. Scarcely 300 copies were sold (Sara Turing to Lyn Newman, 1967, Library of St John's College, Cambridge). The six-page foreword by Lyn Irvine includes reminiscences and is more frequently quoted. It was re-published by Cambridge University Press in 2012, to honour the centenary of his birth, and included a new foreword by Martin Davis, as well as a never-before-published memoir by Turing's older brother John F. Turing. (originally published in 1959 by W. Heffer & Sons, Ltd) This 1986 Hugh Whitemore play tells the story of Turing's life and death. In the original West End and Broadway runs, Derek Jacobi played Turing and he recreated the role in a 1997 television film based on the play made jointly by the BBC and WGBH, Boston. The play is published by Amber Lane Press, Oxford, ASIN: B000B7TM0Q အခြားလင့်များ Oral history interview with Nicholas C. Metropolis, Charles Babbage Institute, University of Minnesota. Metropolis was the first director of computing services at Los Alamos National Laboratory; topics include the relationship between Turing and John von Neumann How Alan Turing Cracked The Enigma Code Imperial War Museums Alan Turing Year CiE 2012: Turing Centenary Conference Science in the Making Alan Turing's papers in the Royal Society's archives Alan Turing site maintained by Andrew Hodges including a short biography AlanTuring.net – Turing Archive for the History of Computing by Jack Copeland The Turing Digital Archive – contains scans of some unpublished documents and material from the King's College, Cambridge archive Alan Turing Papers – University of Manchester Library, Manchester Sherborne School Archives – holds papers relating to Turing's time at Sherborne School Alan Turing plaques recorded on openplaques.org Alan Turing archive on New Scientist ကဏ္ဍ:ရူပဗေဒ ပညာရှင်များ ကဏ္ဍ:သင်္ချာ ပညာရှင်များ။
မျိုးမင်းလတ် (၂၀ ရက် ဖေဖော်ဝါရီလ ၁၉၉၅ ခုနှစ်) သည် မြန်မာလက်ရွေးစင်အသင်းနှင့် U-22 အသင်း၏ ဂိုးသမားတစ်ယောက်ဖြစ်ပြီး လက်ရှိတွင် မြန်မာနေရှင်နယ်လိဂ်ပြိုင်ပွဲဝင်အသင်း တစ်သင်းဖြစ်သော ကမ္ဘောဇကလပ်တွင် ကစားလျက်ရှိသည်။
အောင်အောင်ဦး (၈ ရက် ဇွန်လ ၁၉၈၂ခုနှစ်) သည် မြန်မာ့လက်ရွေးစင် အားကစားသမား ဖြစ်ပြီး ၁၉၉၉ မှစတင်၍ မြန်မာ အမျိုးသား ဘောလုံးအသင်းတွင် ပါဝင်ကစားခဲ့သည်။
www.national-football-teams.com/player/9599.html ကိုးကား Category:မြန်မာဘောလုံးသမားများ။
သီဟထက်အောင် (၃ ဇန်နဝါရီလ ၁၉၉၆ )သည် မြန်မာဘောလုံးအသင်း၏ ခံစစ်ကစားသမားတစ်ဦး ဖြစ်သည်။
ဇေယျာရွှေမြေအသင်းတွင် ကစားခဲ့စဉ်က တိုက်စစ်နေရာမှ ကစားခဲ့သည်။
၂၀၁၅ ခုနှစ်တွင် ရန်ကုန်ယူနိုက်တက်အသင်းနှင့် လတ်မှတ်ရေးထိုးခဲ့သည်။
သူသည် နယူးဇီလန်နိုင်ငံတွင် ကျင်းပသော FIFA U-20 World Cup တွင် မြန်မာ့ U-20 အသင်း၏ အဓိကကစားသမားတစ်ယောက်အဖြစ် ပါဝင်ကစားခဲ့သည်။
ဂုဏ်ပြုဆုများ 2023 Tri-Nation Series (India) မြန်မာဒုတိယ ၂၀၁၄ ဘရူနိုင်းဘုရင့်ဖလား ဖိတ်ခေါ်ဘောလုံးပြိုင်ပွဲ ၂၀၁၅ ခုနှစ် မြန်မာနေရှင်နယ်လိဂ်: ချန်ပီယံ အခြားလင့်များ profile ကိုးကား Category:မြန်မာဘောလုံးသမားများ။
300px|thumb|နက်ပကျွန်းဂြိုဟ်ပတ်လမ်းအလွန် ခိုက်ပါး ခါးပတ်ထဲမှ မိမိတို့သိထားသည့် အရာဝတ္ထုများ (အတိုင်းအတာအား AU ဖြင့်ဖော်ပြသည်) အရွယ်အစားသည် စကေးကျကျမဟုတ်ပါရင်းမြစ်: Minor Planet Center, and others ခိုက်ပါး ခါးပတ် () ( or )သည် နေစကြဝဠာ၏ ဂြိုဟ်များအပြင်ဘက် နယ်မြေတစ်ခုဖြစ်သည်။
ယင်းသည် နက်ပကျွန်းဂြိုဟ်ပတ်လမ်းမှ စတင်ကာ နေမှ ၅ဝ AU နီးပါးခန့်ထိ တည်ရှိသည်။
ယင်းသည် ဂြိုဟ်သိမ်ဂြိုဟ်မွှားများ ခါးပတ်နှင့် ဆင်တူသည်။
သို့သော် အဆပေါင်း ၂ဝ မှ ၂ဝဝ ထိ ကြီးမားကာ အဆပေါင်း ၂ဝ အထိလည်း ဝေးကွာလှသည်။
ဂြိုဟ်သိမ်ဂြိုဟ်မွှားများ ခါးပါတ်ကဲ့သို့ ခိုက်ပါခါးပတ်တွင် သေးငယ်သော အရာဝတ္ထုများ သို့မဟုတ် နေစကြဝဠာဖွဲ့တည်ချိန်က ကျန်ရှိသော အကြွင်းအကျန်များစွာ ပါဝင်သည်။
ဂြိုဟ်သိမ်ဂြိုဟ်မွှားများသည် အဓိကအားဖြင့် ကျောက်၊ သတ္တုများဖြင့် ဖွဲ့တည်ကြသော်လည်း ခိုက်ပါးခါးပတ်မှ အရာဝတ္ထုများသည် မီသိန်း၊ အမိုးနီးယား ရေကဲ့သို့သော အေးခဲနေသည့် အရာဝတ္ထုများဖြင့် ဖွဲ့စည်းကြသည်။
မိမိတို့ တရားဝင်သိထားသည့် ခိုက်ပါးခါးပတ်၏ ဂြိုဟ်သိမ်ဂြိုဟ်မွှားသုံးခုမှာ ပလူတို၊ ဟောက်မေယာနှင့် မက်ကီမက်ကီတို့ဖြစ်ကြသည်။
နက်ပကျွန်းဂြိုဟ်၏ ထရိုင်တွန်၊ စနေဂြိုဟ်၏ ဖီဘီ အစရှိသော နေစကြဝဠာ၏အချို့သော ဂြိုဟ်ရံလများသည် ယင်းနေရာမှ အခြေတည်လာကြသည်။
Johnson, Torrence V.; and Lunine, Jonathan I.; Saturn's moon Phoebe as a captured body from the outer Solar System, Nature, Vol. 435, pp. 69–71 ခိုက်ပါးခါးပတ်သည် ဒတ်ချ်-အမေရိကန်လူမျိုး နက္ခတ္တပညာရှင် ဂရန်း ခိုက်ပါးအား အစွဲပြုကာ မှည့်ခေါ်ထားခြင်းဖြစ်သည်။
သို့သော်လည်း ဂရန်း ခိုက်ပါးသည် ခိုက်ပါး ခါးပတ်တည်ရှိကြောင်း အမှန်တကယ် ကြိုတင်ခန့်မှန်းခဲ့ခြင်း မဟုတ်ပါ။
ခိုက်ပါး ခါးပတ်အား Oort Cloud နှင့် မရောထွေးပါနှင့်။
ယင်းသည် အဆပေါင်း ထောင်ချီကာ ပိုမိုဝေးကွာပြီး အချပ်ပြားပုံစံ မဟုတ်ပေ။
ပလူတိုသည် ခိုက်ပါးခါးပတ်၏ အကြီးမားဆုံးသော အရာဝတ္ထုတစ်ခုပင်ဖြစ်သည်။
သမိုင်း ၁၉၃၀ ခုနှစ်တွင် ပလူတိုအား ရှာဖွေတွေ့ရှိခဲ့ပြီးနောက် ယင်းတစ်ခုတည်း မဖြစ်တန်ရာဟု ခန်းမှန်းခဲ့ကြသည်။
ယခုခေါ်ဆိုကြသည့် ခိုက်ပါးခါးပတ်သည် ဆယ်စုနှစ်များစွာ ပုံစံများစွာဖြင့် အဆိုပြုခံခဲ့ရသည်။
၎င်းတည်ရှိသည့် ပထမဆုံးသက်သေအား ၁၉၉၂ ခုနှစ်တွင် ပထမဆုံး တွေ့ရှိခဲ့သည်။
အဆိုပြုခြင်း trans-Neptunian တည်ရှိကြောင်း ပထမဆုံး အကြံပေးသူမှာ ဖဒရစ် လီယိုနက် ဖြစ်သည်။
များမကြာခင် Clyde Tombaugh ဆိုသူမှ ပလူတိုအား ရှာဖွေတွေ့ရှိခဲ့ပြီးနောက် လီယိုနက်သည် ပလူတိုတစ်ခုတည်း မဟုတ်ဘဲ အခြားသော မလေ့လာရသေးသည့် အရာဝတ္ထုများသည် တည်ရှိအုံးမည်ဟု တွေးမိလေသည်။
ယင်းခုနှစ်မှာပင် နက္ခတ္တပညာရှင် Armin Otto Leuschner ဆိုသူမှ ပလူတိုသည် ပတ်လမ်းရှည် ဂြိုဟ်ဆိုင်ရာ အရာဝတ္ထုများထဲက တစ်ခုဖြစ်နိုင်သည်ဟု အကြံပေးခဲ့သည်။
" ကျမ်းကိုး Category:နေအဖွဲ့အစည်း။
သိန်းသန်းဝင်း (၂၅ ရက် နိုဝင်ဘာလ ၁၉၉၁ ဖွား) သည် ခံစစ်နေရာတွင် ကစားသော ဘောလုံးသမားတစ်ဦးဖြစ်ပြီး မြန်မာ့လက်ရွေးစင်အသင်းနှင့် မြန်မာ့ယူ-၂၂ ဘောလုံးအသင်းတို့၏ လက်ရွေးစင်ကစားသမားတစ်ဦးဖြစ်သည်။
cite news | url=http://www.the-afc.com/en/u22ac-schedule-results?type=Stage&id=132 မြန်မာနေရှင်နယ်လိဂ်တွင် ကမ္ဘောဇအသင်းတွင် ကစားခဲ့ပြီး ယခုအခါ ၁၉ နိုဝင်ဘာ ၂၀၁၅ မှစတင်ကာ ရတနာပုံအသင်းသို့ (၂)နှစ်စာချုပ်ဖြင့် ပြောင်းရွေ့ခဲ့သည်။
ထွန်းလင်းစိုးသည် မြန်မာ အမျိုးသား ဘောလုံးအသင်း၏ လက်ရွေးစင် ဂိုးသမားတစ်ဦးဖြစ်ပြီး လက်ရှိတွင် မြန်မာ နေရှင်လိဂ်တွင် ပါဝင်ယှဉ်ပြိုင်နေသော မနောမြေအသင်းအတွက် ကစားလျက်ရှိသည်။
ထွန်းထွန်းဝင်း(၁၅ ဒီဇင်ဘာ ၁၉၈၇ ခုနှစ်ဖွား)သည် မြန်မာ့လက်ရွေးစင် ဘောလုံးသမားတစ်ယောက်ဖြစ်ပြီး ၂၀၀၄ ခုနှစ်တွင် စတင်၍ မြန်မာ့အမျိုးသားအသင်းတွင်ကစားခဲ့သည်။
သန်းထက်အောင်(၅ ဇွန် ၁၉၉၃ ခုနှစ်ဖွား)သည် ရန်ကုန်ယူနိုက်တက်အသင်းတွင် ရှေ့တန်းတွင် ကစားသော ဘောလုံးသမားတစ်ဦးဖြစ်သည်။
ကိုးကား ပြင်ပလင့်များ Yangon United Category:မြန်မာဘောလုံးသမားများ။
သန်းပိုင်(၆ ဒီဇင်ဘာ ၁၉၉၆)သည် မြန်မာ့လက်ရွေးစင် ရှေ့တန်းတိုက်စစ်မှူးတစ်ယောက် ဖြစ်သည့်အပြင် ထိုင်းလိဂ် ၂ တွင် ချင်းမိုင်ယူနိုက်တက်ကလပ်အသင်း၏ ရှေ့တန်းတိုက်စစ်မှူးအဖြစ် ကစားနေသော မြန်မာပရော်ဖက်ရှင်နယ် ဘောလုံးသမားဖြစ်သည်။
သူသည် ယခင်က ၂၀၂၂-၂၀၂၃ ဘောလုံးရာသီအတွက် ထိုင်းလိဂ် ၃ တွင် ကန်ချနပူရီစီးတီးအတွက် ရှေ့တန်းအဖြစ် ကစားခဲ့သော မြန်မာပရော်ဖက်ရှင်နယ် ကြေးစားဘောလုံးသမားဖြစ်သည်။
၂၀၁၄ အာရှလူငယ် ယူ-၁၉ ချန်ပီယံရှစ်ပြိုင်ပွဲ ကွာတားဖိုင်နယ်ပွဲတွင် သူ၏ တစ်လုံးတည်းသော အနိုင်ဂိုးဖြင့် မြန်မာ အမျိုးသား အသက် ၂၀ နှစ်အောက် ဘောလုံးအသင်း အား 2015 FIFA U-20 World Cup သို့ တက်လှမ်းနိုင်စေခဲ့သည်။
ဒါဟာ မြန်မာသမိုင်းတွင် မြန်မာအသင်းအား ပထမဆုံးအကြိမ် လူငယ် ကမ္ဘာဖလားပြိုင်ပွဲသို့ ဝင်ရောက်နိုင်စေခဲ့ခြင်းဖြစ်သည်။
. ငယ်ဘဝ သန်းပိုင်ကို ရှမ်းပြည်နယ်၊ သီပေါမြို့တွင် မွေးဖွားခဲ့ပြီး ရန်ကုန်ယူနိုက်တက်လူငယ်အသင်းတွင် စတင်ကစားခဲ့ပြီး ဘောလုံးအားကစားလောကသို့ စတင်အခြေချခဲ့သည်။
သန်းပိုင်၏အမည်ပြောင်မှာ ရှမ်းကြီးဖြစ်သည်။
ကစားသမားဘဝ ၂၉ နိုဝင်ဘာ ၂၀၁၄ တွင် ဆူဇူကီးဖလားပြိုင်ပွဲတွင် ထိုင်းအသင်းနှင့် ကစားသောပွဲတွင် ကျော်ဇေယျာဝင်းအစား လူစားလဲကစားရာမှစ၍ ပထမဆုံးအကြိမ် နိုင်ငံအတွက် စတင်ကစားခဲ့သည်။
သန်းပိုင်သည် ရန်ကုန်ယူနိုက်တက်အတွက် သူ၏ ပထမဆုံးဂိုးကို ၂၀၁၅ မြန်မာ နေရှင်နယ် လိဂ် ဒုတိယအကျော့ပွဲစဉ်၌ ဇွဲကပင်ယူနိုက်တက်နှင့် ၂-၂ သရေကျသောပွဲတွင် သွင်းယူပေးခဲ့သည်။
ဂုဏ်ပြုဆုများ ၂၀၁၄ ဘရူနိုင်းဘုရင့်ဖလား ဖိတ်ခေါ်ဘောလုံးပြိုင်ပွဲ ကိုးကား Category:မြန်မာဘောလုံးသမားများ။
သိန်းဇော်(၅ မေလ ၁၉၉၄)သည် မြန်မာ့လက်ရွေးစင်အသင်း၏ နောက်တန်းခံစစ်ကစားသမား တစ်ယောက်ဖြစ်သည်။
ကလပ်ကစားသမားဘဝ လက်ရှိတွင် ဇွဲကပင်ယူနိုက်တက် အသင်းအတွက်ကစားလျက်ရှိပြီး ဧရာဝတီယူနိုက်တက် အသင်းမှ ကစားသမားတစ်ဦးဖြစ်သည်။
Thein Zaw at Soccerway၂၀၁၅ ခုနှစ် ဒီဇင်ဘာတွင် ရန်ကုန်ယူနိုက်တက် အသင်းသို့ ပြောင်းရွေ့ခဲ့သည်။
အပြည်ပြည်ဆိုင်ရာ ကစားသမားဘဝ ၁၉ မေလ ၂၀၁၄ တွင် AFC Challenge Cup တွင် အိမ်ရှင် မော်လ်ဒိုက်အသင်းနှင့် ကစားသောပွဲတွင် ပထမဆုံး ဝင်ရောက်ကစားခဲ့သည်။
ထိုပွဲတွင် ပွဲချိန် ၂၂ မိနစ်တွင် အငြင်းပွားဖွယ်ကန်သွင်းလိုက်သော ဘောလုံးကို ဒိုင်လူကြီး Abdullah Balideh က လက်ထိဘောဟု စွပ်စွဲခဲ့သည်။
ဒါကို မြန်မာအသင်း နည်းပြ Radojko Avromavić က လက်ထက် သူ့ရင်ဘက်မှ ခုန်ထွက်လာတဲ့ ထိလုထိခင်ဖြစ်နေတဲ့ ဘောလုံးဟု အခိုင်အမာစွပ်စွဲခဲ့သည်။
. ကိုးကား Category:မြန်မာဘောလုံးသမားများ။
ကမ္ဘောဇဘဏ်လီမိတက် (အတိုကောက်: KBZ) သည် မြန်မာနိုင်ငံ၏ အဓိကဘဏ်လုပ်ငန်းများထဲမှ တစ်ခုအပါအဝင်ဖြစ်သည်။
အခြားဘဏ်များမှာ ရိုးမဘဏ်၊ မေဖလားဝါးဘဏ်၊ အာရှဓနဘဏ်တို့ ဖြစ်ကြသည်။
ကမ္ဘောဇဘဏ်အား ၁၉၉၄ ခုနှစ် ဇူလိုင်လ ၁ ရက်နေ့တွင် ရှမ်းပြည်နယ်၊ တောင်ကြီးမြို့၌စတင်ဖွင့်လှစ်ခဲ့သည်။
KBZ အား ဦးအောင်ကိုဝင်းမှ ပိုင်ဆိုင်ပြီး ခရစ်ဒစ်ကဒ်များအသုံးပြုနိုင်သည့် ဘဏ်လုပ်ငန်းအချို့မှ တစ်ခုအပါအဝင်ဖြစ်သည်။
၂၀၀၅ ခုနှစ်တွင် ငွေကြေးခဝါချမှုဖြင့် မေဖလားဝါးဘဏ် နှင့် အာရှဓနဘဏ်တို့ ဘဏ်လုပ်ငန်းလိုင်စင် ပြန်လည်သိမ်းခံရပြီးနောက်ပိုင်း ကမ္ဘောဇဘဏ် သည် မြန်မာနိုင်ငံတွင် အအောင်မြင်ဆုံးဘဏ် တစ်ခု ဖြစ်လာခဲ့သည်။
ကမ္ဘောဇကုမ္ပဏီများအုပ်စု ၏ ကုမ္ပဏီခွဲ တစ်ခုဖြစ်သည်။
၂၀၁၆ ခုနှစ် ဩဂုတ်လ ၃ ရက်နေ့တွင် ထိုင်းနိုင်ငံ၊ ဘန်ကောက်မြို့တွင် ကိုယ်စားလှယ်ရုံးခန်း စတင်ဖွင့်လှစ်ခဲ့သည်။
Kanbawza Bank Becomes First Myanmar Bank To Open Representative Office in Thailand - KBZ Bank ၂၀၁၆ ခုနှစ် အောက်တိုဘာလ ၁၈ ရက်နေ့မှ စတင်ကာ Union Pay International နှင့် ပူးပေါင်းကာ အကြွေးဝယ်ကဒ် (Credit Card) ကို စတင်မိတ်ဆက်ခဲ့သည်။
၂၀၁၆ခုနှစ် အောက်တိုဘာလတွင် စင်ကာပူနိုင်ငံတွင် ကိုယ်စားလှယ်ရုံးခန်းကို ဖွင့်လှစ်ခဲ့သည်။
၂၀၁၆ ဒီဇင်ဘာလ ၅ ရက်နေ့တွင် မလေးရှားနိုင်ငံ ကွာလာလမ်ပူမြို့တွင် ကိုယ်စားလှယ်ရုံးကို ဖွင့်လှစ်ခဲ့သည်။
ယခု ၂၀၁၈ ခုနှစ် ဖေဖော်ဝါရီလအထိ မြန်မာနိုင်ငံတဝှမ်း မြို့ပေါင်း ၁၀၀ ကျော်တွင် ဘဏ်ခွဲပေါင်း ၅၀၀ ခု ဖွင့်လှစ်ထားရှိပြီး အလိုအလျောက်ငွေထုတ်ယူစက် (ATM) ၁၀၀၀ လုံးကျော် တပ်ဆင်ထားရှိသည်။
Branch - KBZ Bank မိတ်ဖက် လုပ်ငန်းများ အပြည်ပြည်ဆိုင်ရာ မြန်မာ့လေကြောင်း ကမ္ဘောဇ လေကြောင်းလိုင်း ကမ္ဘောဇ အာမခံ လုပ်ငန်း ရှမ်းယူနိုက်တက် ဘောလုံးအသင်း ကိုးကား ပြင်ပလင့် Kanbawza Bank Limited (KBZ) Official site ကဏ္ဍ:မြန်မာနိုင်ငံ၏ ဘဏ်များ။
ဘစ်ကွိုင် (အင်္ဂလိပ်: Bitcoin, အတိုကောက်: BTC; သင်္ကေတ: ₿) ) ဆိုသည်မှာ Satoshi Nakamoto ဆိုသူမှ ၂ဝဝ၈ ခုနှစ်တွင် တီထွင်ပြီး ၂ဝဝ၉ ခုနှစ်တွင် open-source အဖြစ် ထုတ်ပေးခဲ့သော ဒယ်ဂျစ်တယ် ငွေကြေးပေးချေစနစ်တစ်ခုဖြစ်သည်။
စနစ်သည် peer-to-peer ဖြစ်သောကြောင့် အသုံးပြုသူများအနေဖြင့် တိုက်ရိုက် အလွှဲအပြောင်းလုပ်နိုင်သည်။
ငွေကြေးအလွှဲအပြောင်းများအား block chain ဟုခေါ်သည့် နက်ဝက်အစွန်းများဖြင့် အတည်ပြုသည်။
စနစ်သည် ဗဟိုထိန်းချုပ်မှုမရှိဘဲ လုပ်ဆောင်သည်။
ယခင် စနစ်များရှိသော်လည်း ဘစ်ကွိုင်အား တခါတရံတွင် ခရိုက်တိုငွေကြေးဟု ခေါ်ကြသည်။
ဘစ်ကွိုင်အား ဗဟိုထိန်းချုပ်မှုကင်းသော virtual ငွေကြေးဟု ပိုမိုမှန်ကန်စွာ ဖော်ပြကြသည်။
ယင်းသည် ဈေးကွက်တန်ဖိုးအားဖြင့် အမြင့်ဆုံးအမျိုးအစားလည်း ဖြစ်သည်။
ဘစ်ကွိုင်များအား ကွန်ပျူတာ၏ လုပ်ဆောင်နိုင်စွမ်းများအား အသုံးချကာ တန်ကြေးအနေဖြင့် ဖန်တီးယူကြသည်။
ယင်းဖြစ်ရပ်အား မိုင်းတူးခြင်း (mining) ဟုခေါ်ပြီး လွှဲပြောင်းခနှင့် ဘစ်ကွိုင် အသစ်များအား ရရှိကြသည်။
မိုင်းတူးခြင်းဖြင့် ရရှိသော်လည်း ဘစ်ကွိုင်များအား အခြားငွေကြေး၊ ပစ္စည်း၊ ဝန်ဆောင်မှုများဖြင့် ကုန်သွယ်ဖလှယ်နိုင်သည်။
အသုံးပြုသူများသည် အလွှဲအပြောင်း လုပ်ဆောင်နိုင်သည်။
ဘစ်ကွိုင်အား ပေးချေမှုစနစ်အဖြစ် အသုံးပြုလာသည်မှာ တိုးပွားလာခဲ့သည်။
ကုန်သည်များသည်လည်း လက်ခံကုန်သွယ်ရန် လိုလားကြသည်။
အဘယ်ကြောင့်ဆိုသော် ခရစ်ဒစ်ကဒ်ဖြင့် အသုံးပြုမှုထက် ဝန်ဆောင်ခမှာ ၂-၃ ရာခိုင်နှုန်း လျော့နည်းသောကြောင့်ဖြစ်သည်။
ခရစ်ဒစ်ကဒ်နှင့် မတူသည်မှာ ဝန်ဆောင်ခသည် ပေးချေသူများမှပေးရပြီး ရောင်းဝယ်သူများမှ မပေးရပေ။
ဘစ်ကွိုင်အား ပြစ်မှုဆိုင်ရာတွင် အသုံးပြုခြင်းသည် မီဒီယာများ၊ အာဏာပိုင်များအား သတိထားမိစေသည်။
ဘစ်ကွိုင်အား အမေရိကန် အမတ် Rand Paul ကဲ့သို့သော နိုင်ငံရေးသမားအချို့က ထောက်ခံသည်။
သူသည် ဘစ်ကွိုင်ဖြင့် လှူဒါန်းခြင်းကို လက်ခံသူဖြစ်သည်။
ယူနစ် ဘစ်ကွိုင်စနစ်၏ ယူနစ်မှာ bitcoin ဖြစ်သည်။
ငွေကြေးအဖြစ် အင်္ဂလိပ်အက္ခရာ အသေး bitcoin ဟုသုံးပြီး ကွန်ပျူတာနှင့်ဆိုင်သော ဝေါဟာရအတွက် အက္ခရာအကြီး Bitcoin ကိုသုံးသည်။
၂၀၁၄ ခုနှစ်အရ သင်္ကေတမှာ BTC၊ XBT၊ ဖြစ်ကြသည်။
ပမာဏနည်းသော ဘစ်ကွိုင်အတွက် millibitcoin (mBTC) microbitcoin (µBTC) အစရှိသည်ဖြင့် အသုံးပြုသည်။
ဘစ်ကွိုင်ငွေကြေးတွင် ၁ satoshi သည် အနည်းဆုံးပမာဏဖြစ်ပြီး ၁ BTC ၏ ၀.၀၀၀၀၀၀၀၁ ဖြစ်သည်။
millibitcoin သည် ၀.၀၀၁ bitcoin နှင့်ညီမျှပြီး ၁ BTC ၏ တစ်ထောင်ပုံတစ်ပုံ ဖြစ်သည်။
satoshi ဆိုသည်မှာ စနစ်အားဖန်တီးသူ ဂျပန်လူမျိုးအား ဂုဏ်ပြုသောအားဖြင့် မှည့်ခေါ်ခြင်းဖြစ်သည်။
ပိုက်ဆံအိတ် Electrum ဘစ်ကွိုင် ပိုက်ဆံအိတ် Trezor ဟာဒ်ဝဲလ် ပိုက်ဆံအိတ် ဘစ်ကွိုင်များအား စုထားရန် သို့မဟုတ် ထိန်းသိမ်းရန်အတွက် ပိုက်ဆံအိတ် (wallet) ကို အသုံးပြုရသည်။
ဆော့ဝဲလ်အား အခြေခံသည့် ပိုက်ဆံအိတ် အွန်လိုင်းဝဘ်ဆိုဒ်အားအခြေခံသည့် ပိုက်ဆံအိတ် ဟာဒ်ဝဲလ်ပိုက်ဆံအိတ် အစရှိသည်ဖြင့် ကွဲပြားသည်။
ဆော့ဝဲလ် ပိုက်ဆံအိတ်တွင်လည်း full client နှင့် lightweight client ဟူ၍ ထပ်မံကွဲပြားသည်။
full client များသည် block chain မှအချက်အလက်များကို အပြည့်အဝ လိုက်ရှာသည်။
၂၀၁၆ တွင် ၆၀ ဂစ်ဂါဘစ် ပမာဏကျော်ကာ အချို့သော အသုံးပြုသူများအတွက် အဆင်ပြေမည်မဟုတ်ပေ။
အခြားသော ပိုက်ဆံအိတ်အမျိုးအစားမှာ အွန်လိုင်းအခြေစိုက်ဖြစ်ကြသည်။
ဥပမာဆိုရသော် blockchain.info Coinbase စသည်တို့ဖြစ်သည်။
ယင်းအမျိုးအစားတွင် အသုံးပြုသူအနေဖြင့် အခြေစိုက်ဆာဗာပေါ်တွင် လုံးဝဥသုံ ယုံကြည်ရပေမည်။
အွန်လိုင်းပိတ်ဆံအိတ်များသည် အသုံးပြုသူများ၏ ဟာဒ်ဝဲလ်များထက် ပိုက်ဆံအိတ်နှင့်ပတ်သက်သောအချက်အလက်များကို ဝန်ဆောင်မှုပေးသူ၏ဆာဗာ၌သာ သိမ်းထားသည်။
အသုံးပြုသူများအတွက်မူ လွယ်ကူနိုင်ကောင်းသည်။
တန်ဖိုး အတက်အကျ ၂ဝ၁၄ ခုနှစ် Mark T. Williams ၏အဆိုအရ ဘစ်ကွိုင်သည် ရွှေထက် ခုနှစ်ဆ၊ အမေရိကန်ဒေါ်လာထက် ၁၈ ဆ တန်ဖိုးရှိသည်။
တန်ဖိုးမြင့်နေခြင်းကို ထိန်းညှိပေးမည့်စနစ်မရှိဟု ဂျပန်လူမျိုး ကျောင်းသားများက ရှင်းပြသည်။
Forbes မဂ္ဂဇင်း၏ ဂျာနယ်လစ်တစ်ယောက်မှပြောကြားသည်မှာ ဘစ်ကွိုင်သည် ရေရှည်တွင် တန်ဖိုးရှိရန် မသေချာဟုဆိုသည်။
ကနဦးငွေကြေးတန်ဖိုး မြင့်တက်ခြင်းမှာ ယုတ္တိရှိသည်။
"ဘာကြောင့်လဲဆိုတော့ လူတွေဟာ အဲဒီဘစ်ကွိုင် ဘယ်လိုအလုပ်လုပ်သလဲဆိုတာ အတွေ့အကြုံရချင်လို့ပါပဲ"။
၂ဝ၁၁ ခုနှစ်တွင် တန်ဖိုးသည် ဒေါ်လာ ဝ.၃ မှ ၃၂ အထိမြင့်တက်ခဲ့သည်။
၂ဝ၁၂ ခုနှစ်တွင် ဘစ်ကွိုင်တန်ဖိုးသည် စတင်ကာ မြင့်တက်လာခဲ့သည်။
၂ဝ၁၃ ခုနှစ် ဩဂုတ်လတွင် အမေရိကန်ဒေါ်လာ ၆ဝဝ အောက်တွင် တည်ရှိသည်။
၂ဝ၁၃ နိုဝင်ဘာလတွင် ဘစ်ကွိုင်တန်ဖိုး အမြင့်ဆုံး ၁၂၄၂ အထိ မြင့်တက်ခဲ့သည်။
ဇန်နဝါရီလ ၂ဝ၁၅ ခုနှစ်တွင် ဘစ်ကွိုင်တန်ဖိုးသည် ၂ဝ၁၃ ခုနှစ်ကတည်းက အနည်းဆုံးတန်ဖိုး အမေရိကန်ဒေါ်လာ ၂၂၄ သို့ ကျဆင်းသွားခဲ့သည်။
၂၀၁၇ မတ်လ ၃ ရက်နေ့အရ ဘစ်ကွိုင်တန်ဖိုးသည် ရွှေဈေးထက် ကျော်လွန်ကာ ယင်း၏တန်ဖိုးသည် အမြင့်ဆုံးသို့ ရောက်ရှိခဲ့သည်။
သို့သော်လည်း ၂၀၁၇ နှစ်စမှစတင်ကာ တစ်ဖြည်းဖြည်းပြန်လည်မြှင့်တက်လာခဲ့ပြီး ၂၀၁၇ ဒီဇင်ဘာလတွင် ဒေါ်လာ ၂၀၀၀၀ ထိ အဆ ၂၀ ဆ ထိုးတက်သွားခဲ့သည်။
ဘစ်ကွိုင်သည် ဈေအတက်အကျအလွန်ကြမ်းပြီး ၂၀၁၉ ခုနှစ် ဖေဖော်ဝါရီလတွင်မူ ၃၂၀၀ ဒေါ်လာသာ ကျန်ရှိတော့သည်။
လက်ရှိအချိန်တွင်မူ ဒေါ်လာ ၁၁,၀၀၀ ခန့်ပေါက်ဈေးရှိနေပြီး ရွှေထက် ၈ဆ ခန့် တန်ဖိုးရှိနေသည်။
သီဟဇော်(၂၈ ဒီဇင်ဘာ ၁၉၉၃ ဖွား)သည် ကွင်းလယ်တိုက်စစ်နေရာတွင် ကစားသော မြန်မာ့လက်ရွေးစင်ကစားသမားတစ်ဦးဖြစ်ပြီး လက်ရှိတွင် ဧရာဝတီအသင်းတွင် ကစားလျက်ရှိသည်။
နိုင်ငံတကာပွဲများအနေဖြင့် 2013 AFC Cupနှင့် 2014 AFC Cupတို့တွင် ဝင်ရောက်ပါဝင် ကစားခဲ့သည်။
နိုင်ငံတကာသွင်းဂိုးများ စဉ် ရက်စွဲ ကျင်းပရာနေရာ ပြိုင်ဘက်အသင်း ဂိုး ရလဒ် ပြိုင်ပွဲအမျိုးအစား ကိုးကား 1. ၉ စက်တင်ဘာ ၂၀၁၅ သုဝဏ္ဏ အားကစားကွင်း, ရန်ကုန် 1–1 1–1 Exhibition game Myanmar vs. New Zealand 1 - 1 Soccerway ကိုးကား Category:မြန်မာဘောလုံးသမားများ။
ထုံးအိုင်ရွာစံပြကျေးရွာ သည် ကရင်ပြည်နယ်၊ ဘားအံမြို့နယ်တွင် တည်ရှိသည့် စံပြကျေးရွာဖြစ်သည်။
ထုံးအိုင်ရွာသည် မွန်လူမျိုးများဆုံး နေထိုင်ကြသော ကျေးရွာတစ်ရွာဖြစ်သည်။
ကရင်ပြည်နယ်၊ ဘားအံမြို့နယ်၊ ကော့ကရိတ်မြို့နယ်၊ ကြာအင်းဆိပ်ကြီးမြို့နယ်များရှိ မွန်ရွာများတွင် အကြီးဆုံးသော မွန်ရွာကြီးတစ်ရွာဖြစ်သည်။
၂၀၁၄ သန်းခေါင်စာရင်းအရ ထုံးအိုင်ကျေးရွာအုပ်စုတွင် အိမ်ခြေပေါင်း ၁၈၄၅ အိမ် ရှိကာ၊ လူဦးရေစုစုပေါင်း ၈၃၅၇ ဦး နေထိုင်သည်။
ထုံးအိုင်စံပြကျေးရွာတွင် ထုံးအိုင်ကိုယ်ပိုင်ဈေး ရှိသည်။
အစိုးရပိုင် တိုက်နယ်ဆေးရုံသည် ကုတင် ၁၆ လုံး ဆန့်သည်။
ထုံးအိုင်ရွာသည်မွန်စစ်သူကြီး တလပန်း၏ကြင်ယာတော် မိထောအွန်း ကိုအစွဲပြု၍ ထောအွန်း မှ ထုံးအိုင် သုံပြောင်းလဲသုံးနှုန်းလာကြခြင်းဖြစ်သည်။
ထုံးအိုင်ကျေးရွာမှာ ကရင်ပြည်နယ် ဘားအံမြို့နယ် ( တောင်ပိုင်း ) သံလွင်မြစ်၏ အရှေ့ဘက် ကမ်းနဖူးပေါ်တွင် တည်ရှိသည်။
ဘားအံမြို့နှင့် ၁၅ မိုင် - မော်လမြိုင်မြို့နှင့် ၁၅ မိုင်ကွာ တည်ရှိ၏ ဘားအံမှလည်းကောင်း မော်လမြိုင်မှလည်းကောင်း မော်တော်ကားလမ်းဖောက်လုပ်ဆက်သွယ်ထားသည်။
ရေလမ်းမှာမူ သံလွင်မြစ်ကိုအသုံးပြု၍ ယခင်နှစ် ၁၀၀ ကျော်မှစ၍ မော်လမြိုင်မှဘားအံသို့လည်းကောင်း ရွှေဂွန်းသို့လည်းကောင်း ခရီးမိုင်ပေါင်း ( ၈၀ ) ခန့်ရေလမ်းခရီးဖြင့် ၂ ထပ်သင်္ဘောများခုတ်မောင်းလျှက်ရှိရာ ထုံးအိုင်ရွာသည် အကြီးဆုံးသော သင်္ဘောဆိပ်ရွာကြီးဖြစ်ပြီး ခရီးသည်များစားသောက်သုံးစွဲဖွယ်ရာအထူးရောင်း၀ယ်ကောင်းမွန်သော ကျေးရွာကြီးတစ်ရွာဖြစ်ခဲ့သည်။